

**ERAF projekta**

**“Energoefektivitātes paaugstināšana PII “Vālodzīte”” īstenošana**

Saskaņā ar Ministru kabineta 2016.gada 8.marta noteikumiem Nr.152 “Darbības programmas “Izaugsme un nodarbinātība” 4.2.2.specifiskā atbalsta mērķa “Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” īstenošanas noteikumi”, Centrālā finanšu un līgumu aģentūrā kā sadarbības iestādē 2017.gada 29.novembrī tika iesniegts Tukuma novada Domes projekta iesniegums “Energoefektivitātes paaugstināšana PII “Vālodzīte”” ierobežotā projektu iesniegumu atlasē.

Tukuma novada Dome 2018.gada 18.jūlijā parakstīja Vienošanos ar Centrālo finanšu un līgumu aģentūru par Eiropas Savienības Reģionālās attīstības fonda (ERAF) projekta **Nr.4.2.2.0/17/I/104 “Energoefektivitātes paaugstināšana PII “Vālodzīte””** īstenošanu.

Projekta mērķis ir samazināt primārās enerģijas patēriņu, sekmējot energoefektivitātes paaugstināšanu Tukuma novada pašvaldības pirmsskolas izglītības iestādes "Vālodzīte" ēkā un pašvaldības izdevumu samazināšanos par siltumapgādi, veicot ieguldījumus pašvaldības ēkā atbilstoši Tukuma novada attīstības programmā plānotajām investīcijām.

Projektā plānotas šādas atbalstāmās darbības, kas sekmēs iznākuma rādītāju sasniegšanu un ietvers investīcijas pašvaldības īpašumā esošās PII ēkas energoefektivitātes paaugstināšanā: esošās PII "Vālodzīte" ēkas pārbūve un siltumapgādes infrastruktūras atjaunošana un publicitātes pasākumi.

Darbību ietvaros 2018.gadā un 2019.gadā notiek publicitātes pasākumi, ievietojot publikāciju par projektu tīmekļa vietnē [www.tukums.lv](http://www.tukums.lv) vienu reizi ceturksnī.

2019.gadā plānots sagatavot būvdarbu iepirkuma dokumentāciju un izsludināt atklātu konkursu būvdarbu iepirkumam, lai līdz 2020.gada nogalei būvdarbus varētu pabeigt.

Sasniedzamie rezultāti ir: 1) primārās enerģijas gada patēriņa samazinājums sabiedriskajā ēkā projekta ietvaros veikto investīciju rezultātā - 246 620 kWh/gadā (kilovatstundas gadā), 2) siltumnīcefekta (ogļskābo) gāzu samazinājums gadā projekta ietvaros veikto investīciju rezultātā - 50,077 CO2 emisijas ekvivalents (tonnas gadā).

Kopējās projekta izmaksas plānotas 1 765 155 EUR, tajā skaitā Eiropas Reģionālās attīstības fonda līdzfinansējums 267 070 EUR no attiecināmajām projekta izmaksām.

Projektu plānots pabeigt 30 mēnešu laikā no vienošanās par projekta īstenošanu parakstīšanas.

*Pirms būvdarbiem PII ēka*

* *

*Sagatavoja D.Zvagule, 18.01.2019.*